РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 011-1290/21

9. септембар 2021. године

Б е о г р а д

НАРОДНА СКУПШТИНА

 Одбор за привреду, регионални развој, трговину, туризам и енергетику, на седници одржаној 9. септембра 2021. године, размотрио је ПРЕДЛОГ ЗАКОНА О ЗАШТИТИ ПОТРОШАЧА у појединостима, који је поднела Влада.

 На основу члана 156. став 3. Пословника Народне скупштине, Одбор за привреду, регионални развој, трговину, туризам и енергетику подноси

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о заштити потрошача.

 Одбор је одлучио да предложи Народној скупштини **да прихвати** следеће амандмане:

- на члан 5, који је поднела народни посланик Сандра Божић;

- на члан 12, који је поднела народни посланик Сандра Божић;

- на члан 37, који је поднео народни посланик Бранимир Јовановић;

- на члан 114, који је поднео народни посланик Ђорђе Комленски.

 За известиоца Одбора на седници Народне скупштине одређен је Верољуб Арсић, председник Одбора.

 ПРЕДСЕДНИК

 Верољуб Арсић